মন্টগামারি, অ্যালাবামা

মন্টগামারি মার্কিন যুক্তরাষ্ট্রের অ্যালাবামা অঙ্গরাজ্যের রাজধানী ও মন্টগামারি কাউন্টির সদর দপ্তর। অ্যালাবামা নদীর পাশে, মেক্সিকো উপসাগরের উপকূলীয় সমতলে শহরটির অবস্থান। রিচার্ড মন্টগামারির নামানুসারে শহরটির নামকরণ করা হয়েছে। ২০১০ সালের আদমশুমারি অনুযায়ী মন্টগামারি শহরের জনসংখ্যা ২,০৫,৭৬৪। এটি জনসংখ্যায় অ্যালাবামার দ্বিতীয় বৃহত্তম ও যুক্তরাষ্ট্রের ১১৮-তম বৃহত্তম শহর। ১৮১৯ সালে অ্যালাবামা নদীর দুই পাড়ে অবস্থিত দুটি শহরকে একীভূত করে মন্টগামারিকে স্থানীয় শাসনের আওতাভুক্ত করা হয়। তুলার অর্থনৈতিক গুরুত্ব বৃদ্ধি পাওয়ার পাশাপাশি মোবাইল বন্দরের বিকাশ আলাবামার মধ্য দক্ষিণাঞ্চলে ক্ষমতা কেন্দ্রীভূত করে। এরই অংশ হিসেবে ১৮৪৬ সালে মন্টগামারি-কে অ্যালাবামা অঙ্গরাজ্যের রাজধানী করা হয়। মন্টগামারিকে কনফেডারেট যুক্তরাষ্ট্রের প্রথম রাজধানী করা হয়। পরবর্তীতে রাজধানী ভার্জিনিয়া অঙ্গরাজ্যের রিচমন্ডে স্থানান্তরিত হয়। এটি নাগরিক অধিকার আন্দোলনের অন্যতম কেন্দ্রস্থল ছিল। মন্টগামারি শহরে ম্যাক্সওয়েল বিমানঘাঁটি অবস্থিত। এছাড়াও অ্যালাবামা স্টেট বিশ্ববিদ্যালয়, ট্রয় বিশ্ববিদ্যালয়, অবার্ন বিশ্ববিদ্যালয়, ফকনার বিশ্ববিদ্যালয় ও হান্টিংডন কলেজের মত শিক্ষাপ্রতিষ্ঠান এখানে অবস্থিত। হুন্দাই কোম্পানির গাড়ি উৎপাদন কেন্দ্রও মন্টগামারি শহরে প্রতিষ্ঠা করা হয়েছে। মার্কিন নৌবাহিনীর দুইটি জাহাজ মন্টগামারি শহরের নামে নামকরণ করা হয়েছে। ইউএসএস মন্টগামারি তাদের অন্যতম। মন্টগামারির নগরকল্যাণ প্রকল্পগুলোও প্রশংসিত হয়েছে। মন্টগামারি স্মার্ট কোড জোনিং অবলম্বনকারী প্রথম দিককার শহরগুলোর একটি। আদিবাসী আলিবামু জাতির লোক আলাবামা নদীর পূর্ব পাড়ে বসবাস করত। আলিবামু ও কোসহাট্টা জাতির লোক মিসিসিপি কালচার (এক ধরনের ক্ষুদ্র নৃগোষ্ঠী) উপজাতি থেকে উদ্ভূত হয়েছিল। ৯৫০-১২০০ খ্রিস্টাব্দ সময়কালের মধ্যে তারা বসবাসের জন্য মৃত্তিকা নির্মিত টিলা গঠন করে। আদিবাসীরা পরস্পরের সাথে মাস্কোগীয় ভাষায় কথা বলত। ইকানাতচাচি ও টাওয়াসা নামক দুইটি আলিবামু শহরে বর্তমানের মন্টগামারি প্রতিষ্ঠিত হয়েছে। স্পেনীয় অভিযাত্রী হার্নান্দো দি সোতো ১৫৪০ সালে ইকানাতচাচি ও টাওয়াসা শহরে ভ্রমণের কথা উল্লেখ করেছেন। ১৬৯৭ সালে ইংরেজরা তৎকালীন ক্যারোলাইনা (বর্তমান নর্থ ক্যারোলাইনা, সাউথ ক্যারোলাইনা ও অন্যান্য দক্ষিণাঞ্চলীয় অঙ্গরাজ্য) হতে আলাবামা নদী যাওয়ার সময় এখানে এসে পৌঁছান। ১৭১৬ সালে জেমস ম্যাককিন সর্বপ্রথম এখানে স্থায়ী বসতি স্থাপন করেন। তিনি একজন সম্ভ্রান্ত আদিবাসী নারীকে বিবাহ করেন। তাদের পরিবার ছিল মাতৃতান্ত্রিক। ১৭৮৫ সালে ফিলাডেলফিয়া শহর হতে আগত ইহুদি বণিক আব্রাহাম মোরদেচাই এখানে বিনিময়কেন্দ্র প্রতিষ্ঠা করেন। সাত বছরের যুদ্ধে ব্রিটিশরা ফ্রেঞ্চদের হাতে পরাজিত হলে আদিবাসীরা লুইজিয়ানা, মিসিসিপি ও টেক্সাসে পালিয়ে যায়। তখন এ সকল অঙ্গরাজ্য স্পেনীয়রা পরিচালনা করত। মোরদেচাই এখানে পৌঁছানোর পর ক্রিক জাতির লোক এখানে বসবাস শুরু করে। ১৮১৩-১৪ সালের ক্রিক যুদ্ধের পর তারা ভূমির উপর অধিকার হারায়। মোরদেচাই মন্টগামারিতে প্রথম তুলা নির্মাণের যন্ত্র এনেছিলেন। ক্রিক যুদ্ধ পরিসমাপ্তির আগে সাধারণত শ্বেতাঙ্গরা এখানে আসতে চাইত না। জেনারেল অ্যান্ড্রু জ্যাকসন ১৮১৪ সালে তাদের পরাজিত করলে তারা ফেডারেল সরকারকে ২৩ মিলিয়ন একর ভূমিদানে বাধ্য হয়। জেনারেল জন স্কটের নেতৃত্বে একদল শ্বেতাঙ্গ এখানে বসবাস শুরু করে। বর্তমান মন্টগামারি হতে ২ মাইল দূরে তারা আলাবামা শহর প্রতিষ্ঠা করেন। ১৮১৮ সালে জ্যাকসন দুর্গ হতে আলাবামা শহরে যাবতীয় কার্যক্রম স্থানান্তরিত হয়। ১৮১৯ সালের ডিসেম্বরে আলাবামা ইউনিয়নে অন্তর্ভুক্ত হয়। স্বাধীনতাযুদ্ধের অগ্রসৈনিক রিচার্ড মন্টগামারির নামানুসারে শহরটির নাম হয় মন্টগামারি। অ্যান্ড্রু ডেক্সটার জুনিয়র শহরের কেন্দ্রস্থল নিউ ফিলাডেলফিয়া প্রতিষ্ঠা করেন। নিউ ফিলাডেলফিয়া দ্রুত উন্নতি লাভ করতে থাকে। নিউ ফিলাডেলফিয়ার সংলগ্ন স্থানে তিনি পূর্ব আলাবামা শহর প্রতিষ্ঠা করেন। ১৮১৯ সালের ৩ ডিসেম্বর শহরগুলোকে একীভূত করে স্থানীয় শাসনের আওতাভুক্ত করা হয়। তুলার গুণে মন্টগামারি শহর দ্রুত প্রসার লাভ করে। ১৮২২ সালে মন্টগোমারিকে কাউন্টি আসন নির্বাচিত করা হয়। শহরের কোর্ট স্কয়ার দাস ব্যবসার অন্যতম কেন্দ্র ছিল। ১৮৪৬ সালের ২৮ জানুয়ারি টাসকালোসা থেকে মন্টগামারি শহরে রাজধানী স্থানান্তরিত করা হয়। ১৮৬১ সালের ৪ ফেব্রুয়ারি আলাবামা, জর্জিয়া, ফ্লোরিডা, লুইজিয়ানা, মিসিসিপি ও সাউথ ক্যারোলাইনা-র প্রতিনিধিবর্গ মন্টগামারিতে রাজধানী হিসেবে প্রতিষ্ঠা করেন। কনফেডারেট যুক্তরাষ্ট্রের রাষ্ট্রপতি জেফারসন ডেভিস এখানে শপথ গ্রহণ করেন। পরবর্তীতে রিচমন্ড শহরে রাজধানী স্থানান্তরিত হয়। ১৮৬৫ সালের ১২ ফেব্রুয়ারি জেমস এইচ উইলসন মন্টগামারি দখল করেন। ১৮৮৬ সালে মন্টগামারি যুক্তরাষ্ট্রের প্রথম শহর হিসেবে বৈদ্যুতিক গাড়ির মাধ্যমে পরিবহনব্যবস্থা প্রবর্তন করে। দ্বিতীয় বিশ্বযুদ্ধের পর মন্টগামারি শহরে নাগরিক অধিকার আন্দোলন সূচিত হয়। ১৯৫৫ সালের ১ ডিসেম্বর রোজা পার্কস শ্বেতাঙ্গ ব্যক্তিকে বাসের আসন ছেড়ে দিতে অস্বীকৃতি জানান। এ ঘটনার পর মার্টিন লুথার কিং, ই ডি নিক্সন সহ বর্ণবাদবিরোধী নেতারা এখানে নাগরিক আন্দোলন সংঘটিত করেন, যার নাম মন্টগামারি বাস বয়কট। ১৯৫৬ সালের জুনে বিচারক ফ্র্যাঙ্ক এন জনসন মন্টগামারির বাস বয়কট প্রথা অসাংবিধানিক ঘোষণা করেন। নভেম্বরে যুক্তরাষ্ট্রের সুপ্রিম কোর্ট এ রায় বহাল রাখেন। মার্টিন লুথার কিং ১৯৬৫ সালে মন্টগামারি প্রত্যাবর্তন করেন। কৃষ্ণাঙ্গ ভোটারদের আলাবামা অঙ্গরাজ্যের ডেমোক্রেটরা ভোটদানে বাধা সৃষ্টি করায়। তাই সুষ্ঠু ভোটার নিবন্ধনের জন্য তিনিসহ কৃষ্ণাঙ্গ নেতারা "মার্চ টু মন্টগামারি" আয়োজন করেন। ১৯৬৫ সালের ভোটাধিকার আইনের ফলে এ সকল বৈষম্য দূরীভূত হয়। ১৯৬৭ সালের ৭ ফেব্রুয়ারি শহরে এক ভয়াবহ অগ্নিকাণ্ড সংঘটিত হয়। এতে ২৬ জন মৃত্যুবরণ করেন। মন্টগামারি শহরের আয়তন ১৫৬.২ বর্গমাইল। এর ১৫৫.৪ বর্গমাইল স্থল ও ০.৮ বর্গমাইল জল। এটি সমুদ্রপৃষ্ঠ থেকে ২২০ ফুট উপরে অবস্থিত। মন্টগামারির জলবায়ু আর্দ্র উপক্রান্তীয় ধরনের। এখানে মাঝে মাঝে তুষারপাত সংঘটিত হয়। বজ্রঝড় অধিকাংশ ক্ষেত্রে শহরের বৃষ্টিপাত সংঘটনের মূল কারণ। ২০১০ এর আদমশুমারি অনুযায়ী মন্টগামারির জনসংখ্যা ২,০৫,৭৬৪। শহরের বাসিন্দাদের ৫৬.৬% কৃষ্ণাঙ্গ, ৩৭.৩% শ্বেতাঙ্গ, ২.২% এশীয়, ০.২% আদিবাসী আমেরিকান ও ০.১% প্রশান্ত মহাসাগরীয়। শহরের পরিবারগুলোর গড় আয় ৫৩,১২৫ ডলার। পুরুষদের গড় আয় ৪০,২৫৫ ডলার ও নারীদের গড় আয় ৩৩,৫৩২ ডলার। ১৮.২% পরিবার ও ২১.৬% বাসিন্দা দারিদ্র্যসীমার নিচে বসবাস করে। এদের ৩৪.৮% এর বয়স ১৮ বছরের নিচে ও ৮.৪% এর বয়স ৬৫ এর উপরে। "City of Montgomery : Capital of Dreams Video"। Montgomeryal.gov। জুন ২৫, ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; al-legislative-incorporation-1819 নামের সূত্রটির জন্য কোন লেখা প্রদান করা হয়নি "2020 U.S. Gazetteer Files"। United States Census Bureau। সংগ্রহের তারিখ অক্টোবর ২৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "2020 Population and Housing State Data"। United States Census Bureau। সংগ্রহের তারিখ অক্টোবর ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Counties, the National Association of। "How much do you know about your county?"। County Explorer। ৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "2010 Census: Rural to urban shift for Alabama population - al.com"। web.archive.org। ২৪ আগস্ট ২০১১। Archived from the original on ২৪ আগস্ট ২০১১। সংগ্রহের তারিখ ২৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Something is Rotten in Montgomery - LewRockwell LewRockwell.com"। lewrockwell.com। সংগ্রহের তারিখ ২৫ সেপ্টেম্বর ২০২০।  "Our Company"। Hyundai Motor Manufacturing Alabama, LLC (HMMA)। সংগ্রহের তারিখ ২৫ সেপ্টেম্বর ২০২০।  "Release"। www.defense.gov। সংগ্রহের তারিখ ২৫ সেপ্টেম্বর ২০২০।  http://www.montgomeryal.gov/city-government/departments/planning/planning-controls-division/smartcode[স্থায়ীভাবে অকার্যকর সংযোগ] "Montgomery County, Alabama History"। web.archive.org। ২২ ফেব্রুয়ারি ২০০৭। Archived from the original on ২২ ফেব্রুয়ারি ২০০৭। সংগ্রহের তারিখ ২৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ISJL - Alabama Montgomery Encyclopedia"। Goldring/Woldenberg Institute of Southern Jewish Life। সংগ্রহের তারিখ ২৫ সেপ্টেম্বর ২০২০।  "সংরক্ষণাগারভুক্ত অনুলিপি"। ২১ জুন ২০১০ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২০।  "সংরক্ষণাগারভুক্ত অনুলিপি"। ২৩ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২০।  "সংরক্ষণাগারভুক্ত অনুলিপি"। ২২ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২০।  "Montgomery Bus Boycott: The story of Rosa Parks and the Civil Rights Movement"। web.archive.org। ১ এপ্রিল ২০০৯। Archived from the original on ১ এপ্রিল ২০০৯। সংগ্রহের তারিখ ২৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Montgomery, AL Restaurant Fire, Feb 1967 - GenDisasters ... Genealogy in Tragedy, Disasters, Fires, Floods"। web.archive.org। ১১ মে ২০১৩। Archived from the original on ১১ মে ২০১৩। সংগ্রহের তারিখ ২৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "AirNav: KMGM - Montgomery Regional Airport (Dannelly Field)"। www.airnav.com। সংগ্রহের তারিখ ২৫ সেপ্টেম্বর ২০২০।  উইকিমিডিয়া কমন্সে মন্টগামারি, অ্যালাবামা সংক্রান্ত মিডিয়া রয়েছে। উইকিভ্রমণে Montgomery সম্পর্কিত ভ্রমণ নির্দেশিকা রয়েছে। দাপ্তরিক ওয়েবসাইট Montgomery article in the Encyclopedia of Alabama ওয়েব্যাক মেশিনে আর্কাইভকৃত ২৩ জানুয়ারি ২০১৫ তারিখে  "Montgomery"। New International Encyclopedia। ১৯০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[Category:উইকিপিডিয়া নিবন্ধ যাতে নিউ ইন্টারন্যাশনাল এনসাইক্লোপিডিয়া থেকে একটি উদ্ধৃতি অন্তর্ভুক্ত করা হয়েছে]]